Alex Kiprotich

Alexander Toroitich Kiprotich (født 10. oktober 1994) er en kenyansk spydkaster. Hans fremste internasjonale meritt er bronse i spydkast ved Afrikamesterskapet i friidrett 2016.  

 Idrettskarriere 
2013
Kiprotich deltok ved juniorafrikamesterskapet i friidrett 2013, og vant der spydkast med 71,43 meter, foran Reinhard Vanzyl og Maged Mohsen El Amer. Han satte ny personlig rekord med 75,56 meter ved et stevne i Nairobi. 

2014
Han deltok for Athletics Kenya Defence Forces ved det kenyanske mesterskapet i friidrett 2014, og han kom på 5.-plass i spydkast med 67,28 meter.Hardloopnieuws.nl - National Athletics Championships Kenya (Fotos, verslag, uitslagen) , besøkt 11. juli 2016.

Han deltok ved Samveldelekene 2014 i Glasgow, der han kastet 68,91 meter og endte på 10.-plass.Glasgow 2014 - Alexander Kiprotich Ved Afrikamesterskapet i friidrett 2014 i Marrakech senere i august kom han på 7.-plass.Marrakech 2014 - CAA / Maroc Telecom 19èmes Championnats d'Afrique d'Atléthisme Seniors, besøkt 11. juli 2016. 

2015
Kiprotich satte personlig rekord 23. mai 2015, med 78,84 meter, ved AK Safaricom Premier Weekend-stevnet på Kipchoge Stadium i Eldoret. Han vant det kenyanske mesterskapet i friidrett 2015 i Kasarani i Nairobi i juli. Han kastet der 72,89 meter.Athletics Kenya - The National Athletics Championships 9th - 11th July 2015  Safaricom Stadium Kasarani Athletics Results - 2015, besøkt 11. juli 2016.

Han deltok ved Panafrikanske leker 2015 i Brazzaville, og kom der på 4.-plass i spydkast, bak Ihab El-Sayed fra Egypt, John Ampomah fra Ghana og Phil-Mar van Rensburg fra Sør-Afrika.Brazzaville 2015 - Javelin Throw - Men - Final  , besøkt 11. juli 2016. Ved det kenyanske VM-uttaket i månedsskiftet juli-august kom han på 2.-plass i spydkast, bak Julius Yego, men lengden hans på 71,50 oppfylte ikke IAAFs kvalifiseringskrav. 

I oktober kom han på 7.-plass i spydkast ved Military World Games. 

2016
Ved Afrikamesterskapet i friidrett 2016 fikk Kiprotich bronse i spydkast, bak hhv. Phil-Mar van Rensburg og John Ampomah. Han kom på 2.-plass ved Kenyas OL-uttak, men greide ikke IOCs kvalifiseringskrav til sommer-OL 2016. 

 Referanser 

 Eksterne lenker 

  Profil hos All-Athletics.com 
  Profil ved Samveldelekene 2014

Kategori:Kenyanske spydkastere
Kategori:Fødsler i 1994
Kategori:Deltakere for Kenya under Afrikamesterskapet i friidrett 2016